nahid-hub/BLUGE-bengali-wikipedia-section-title-prediction huggingface dataset:
খ্রীষ্টীয় চতুর্দশ শতাব্দীর শেষের দিকে ময়মনসিংহ জেলায় মুসলিম শাসনের আগমন ঘটে। শাসন কার্যের সুবিধার্থে মুসলিম শাসকগণ নির্দিষ্ট এলাকা নিয়ে পরগনার সৃষ্টি করেন। ব্রহ্মপুত্র নদের পূর্বভাগ ময়মনসিংহ এবং পশ্চিমভাগ আলাপসিংহ পরগনা হওয়ায় ত্রিশাল স্বাভাবিক ভাবেই আলাপসিংহ পরগনার অর্ন্তভূক্ত হয়। প্রথমদিকে মুসলমানদের সংখ্যা বসতি বেশি দেখা গেলেও পরে আস্তে আস্তে হিন্দু ও সনাতন ধর্মাবলীদের আগমনের পূর্বে গারোদের বংশধর এখানে বসতি স্থাপন করে। ত্রিশাল বাজার হওয়ার পূর্বে নওধার ভাংতির পূর্ব পার্শ্বে ঢাকা-ময়মনসিংহ মহাসড়কের পশ্চিমে সুতিয়া নদীর দক্ষিণ তীরে কুলাইতলা মন্দিরকে ঘিরেই ছিল নওধার হাট, যা জমিদাররা নাম দেয় রাধাগঞ্জ, পরবর্তীতে ত্রিশাল বাজার হওয়ার পর ধীরে ধীরে তার অস্তিত্ব হারায়।

১৯০৯ সালে ত্রিশাল থানা সৃষ্টি হয়। ১৯৮৩ সালে ১২টি ইউনিয়ন ও ৯১টি মৌজা নিয়ে এটিকে উপজেলায় উন্নিত করা হয়। ত্রিশাল নামকরণের ইতিহাস হিসেবে জানা যায় যে, ত্রিশুলধারী কোন এক ব্যক্তি এসেছিলেন এই এলাকায়। আবার কেউ কেউ বলেন, তিনটি বড় শাল গাছ ছিল। যদিও এই দুইটি থেকে ত্রিশাল নাম সৃষ্টি হওয়ার নির্ভরযোগ্য কোন সূত্র পাওয়া যায়নি। তবে সবচেয়ে নির্ভরযোগ্য যে তথ্যটি পাওয়া যায় তা হলো, গভীর অরণ্যে বেষ্টিত এই অঞ্চলে নদী-নালা, খাল-বিল, হাওরের সংখ্যা অনেক বেশি থাকায় হিংস্র জীবজন্তু থেকে বাঁচার জন্য পূর্বের মানুষজন বাড়ির আশেপাশে উচুঁ প্রাচীর দিত যা "আল" নামে পরিচিত ছিল। যদি নতুন কেউ এখানে বাস করতে চাইত তাহলে তাদের ত্রিশ আলের যে কোন আলের অন্তর্ভুক্ত হতে হত। ঐতিহাসিক আবুল ফজল এর থেকে জানা যায়, প্রাচীন কালে এখানকার রাজা-রা ১০ গজ উঁচু ও ২০ গজ চওড়া প্রকাণ্ড আল বা বাঁধ নির্মাণ করতেন এবং এটিই সবচেয়ে গ্রহণযোগ্য মত।

১৯৭১ সালে মুক্তিযুদ্ধের সময় রায়েরগ্রামে পাকবাহিনীর সঙ্গে মুক্তিবাহিনীর লড়াইয়ে ১১ জন মুক্তিযোদ্ধা শহীদ হন, ৭ জুন কাটাখালী বাজারে প্রায় অর্ধশত পাকসেনা নিহত হয়। আগস্ট মাসে মঠবাড়ি ইউনিয়নের পোড়াবাড়ি বাজারে যুদ্ধকালীন সময়ে দু’জন মুক্তিযোদ্ধা শহীদ হন, ভাংনামারী চরে আবদুর রহমান নামে একজন মুক্তিযোদ্ধা শহীদ হন।

১৯৭১ সালের ৯ ডিসেম্বর ময়মনসিংহ জেলার ত্রিশাল থানার মুক্তিকামী জনতা রাতব্যাপী পাক বাহিনীকে সম্মুখ যুদ্ধে পরাজিত করে বিজয় অর্জন করে এবং স্বাধীন বাংলাদেশের পতাকা আনুষ্ঠানিকভাবে উত্তোলন করে। ৮ ডিসেম্বর রাত ১১টার দিকে মেজর আফসার বাহিনীর যুদ্ধকালীন কমান্ডার শাহ্ আনছার উদ্দিন মাস্টারের নির্দেশে কোম্পানি কমান্ডার আ. বারী মাস্টার একদল গেরিলা যোদ্ধা নিয়ে ত্রিশাল থানার পাশে বয়ে যাওয়া সূতীয়া নদীর তীরে থানার ৪শ গজ দক্ষিণে মুক্তিযোদ্ধাদের নিয়ে ওৎ পেতে বসে থাকে। রাত আনুমানিক ১টার দিকে দক্ষিণ ও পশ্চিম দিক দিয়ে আক্রমণ শুরু করলে পাকবাহিনী ভীত হয়ে উঠে। পাক সেনারা কূলকিনারা না পেয়ে ভোর হবার আগেই জেলা সদরের দিকে পালিয়ে যায়। মুক্তিযোদ্ধাসহ এলাকার বীর বাঙালিরা ত্রিশাল থানা দখল করতে সক্ষম হোন। ওইদিন সকাল ৭টার সময় কোম্পানি কমান্ডার আব্দুল বারী মাস্টার মুক্তিযোদ্ধাদের সঙ্গে নিয়ে থানা প্রাঙ্গণে জাতীয় পতাকা উত্তোলন করে। এ যুদ্ধে গিয়াস উদ্দিন নামে এক মুক্তিযোদ্ধা আত্মঘাতি বুলেটে নিহত হন।

সঠিক অনুচ্ছেদ শিরোনাম কোনটি?
titleA. শিক্ষা
titleB. কৃষি
titleC. ইতিহাস
titleD. অর্থনীতি
উত্তর: titleC
১৯০৯ ও ১৯২৬ সালে উইজডেন কর্তৃক দুইবার বর্ষসেরা ক্রিকেটার মনোনীত হন। কেবলমাত্র তিনি ও পেলহাম ওয়ার্নার দুইবার এ সম্মাননায় অভিষিক্ত হতে পেরেছেন। ১৯৬৩ সালে নেভিল কারদাস উইজডেনের শততম সংখ্যায় পূর্বেকার ১০০ বছরের সেরা ছয় খেলোয়াড়ের একজনরূপে তাকে অন্তর্ভূক্ত করেন। সাম্প্রতিককালে ২০০০ সালে অভিজ্ঞ ক্রিকেট ব্যক্তিত্বের সমন্বয়ে গড়া জুড়ি বোর্ডে তাকে ২০শ শতাব্দীর সেরা পাঁচ উইজডেন ক্রিকেটারের একজনরূপে অন্তর্ভূক্ত করা হয়। ২০০৯ সালে ক্রিকেট ঐতিহাসিক ও লেখক কর্তৃক ইংল্যান্ডের সর্বকালের সেরা দলের অন্যতম সদস্যরূপে নির্বাচিত করে। এছাড়াও, ক্রিকেটের ইতিহাসে বৈশ্বিকভাবে একই ধরনের সেরা খেলোয়াড়দের নিয়ে গড়া দলে তাকে অন্তর্ভূক্ত করা হয়। ২০১৭ সাল পর্যন্ত হবসের টেস্ট ব্যাটিং গড় ৫৬.৯৪ ও ৫,০০০ রান সংগ্রহকারী ব্যাটসম্যানদের তালিকায় ৬ষ্ঠ অবস্থানে রয়েছেন তিনি। তন্মধ্যে, ৫,০০০ টেস্ট রান সংগ্রহকারী উদ্বোধনী ব্যাটসম্যানদের মধ্যে হার্বার্ট সাটক্লিফ ও লেন হাটনের পর তার ব্যাটিং গড় তৃতীয়। তার খেলোয়াড়ী জীবনে স্বাচ্ছন্দ্যে শীর্ষস্থানীয় টেস্ট রান সংগ্রাহক ছিলেন। অবসরগ্রহণকালীন তিনি সর্বোচ্চ রান সংগ্রহকারী ছিলেন। ১৯১০ থেকে ১৯২৯ সময়কালে তার টেস্ট ব্যাটিং গড় ছিল ৬৫.৫৫।

বিশ্ব র‌্যাঙ্কিংয়ে হবস তার ব্যাটিং রেটিংয়ের চূড়ায় আরোহণ করেন ব্যক্তিগত সর্বোচ্চ ৯৪২ পয়েন্ট নিয়ে যার মান ১০০০ রেটিং পয়েন্টের। এরফলে ১৯১২ থেকে ১৯২৮ সাল পর্যন্ত তিনি ব্যাটিং র‌্যাঙ্কিংয়ের শীর্ষস্থানে আরোহণ করেন। মাঝখানে সপ্তাহখানেকের জন্য হার্বি টেলর একমাত্র ব্যক্তি হিসেবে এ অবস্থানে ছিলেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. অর্জনসমূহ
titleC. কাউন্টি ক্রিকেট
titleD. খেলার ধরন
উত্তর: titleB
নির্দিষ্ট কিছু অ্যানড্রয়েড যন্ত্রে চালানোর জন্যে কালি নেটহান্টার নামে কালি লিনাক্সের একটি আলাদা প্রকল্প রয়েছে।

কালি সম্প্রদায়ের সদস্য বিংকিবিয়ার এবং অফেনসিভ সিকিউরিটির যৌথ প্রচেষ্টায় এটি নেক্সাস ডিভাইসের জন্যে প্রথম মুক্ত সোর্স পেনেট্রেশান টেস্টিং প্ল্যাটফরম।
এটা ওয়্যারলেস ৮০২.১১ ফ্রেম ইনজেকশন, ওয়ান ক্লিক এমএএনএ ইভিল এক্সেস পয়েন্ট সেটআপ, এইচআইডি কি-বোর্ড, এবং সাথে সাথে ব্যাড ইউএসবি এমআইটিএম এটাক সাপোর্ট করে। 

কালি লিনাক্স এর পূর্বসুরী ব্যাকট্র‍্যাকে ফরেনসিক মুড নামক একটি মুড ছিলো, যেটা কালিতে লাইভ বুটের মাধ্যমে আনা হতো। বিভিন্ন কারণে এ মুড খুবই জনপ্রিয়, আংশিক কারণ অনেক কালি ব্যবহারকারীরই বুটযোগ্য ইউএসবি ড্রাইভ অথবা সিডি রয়েছে, এবং এ অপশনটি কালিকে একটি ফরেনসিক কাজে প্রয়োগ করাটাকে সহজ করে দেয়। যখন ফরেনসিক মুডে বুট হয়, সিস্টেম অভ্যন্তরীণ হার্ড ড্রাইভ বা সোয়াপ স্পেস স্পর্শ করে না এবং স্বয়ংক্রিয় মাউন্ট নিষ্ক্রিয় করা থাকে। যাইহোক, ডেভেলপাররা সুপারিশ করে যে, ব্যবহারকারীরা যেন কালি ব্যবহার করে সরাসরি সত্যিকারের ফরেনসিকের আগে এই বৈশিষ্ট্যগুলির ব্যাপকভাবে পরীক্ষা করে নেয়।

সঠিক অনুচ্ছেদ শিরোনাম কোনটি?
titleA. টুল
titleB. জনপ্রিয় সংস্কৃতি
titleC. বৈশিষ্ট্য
titleD. সমর্থিত প্ল্যাটফর্ম
উত্তর: titleC
গুহাহাটি বিশ্ববিদ্যালয় অসমের রাজধানী গুয়াহাটি শহরের জালুকবারী নামক স্থানে অবস্থিত। লোকপ্রিয় গোপীনাথ বরদলৈ বিমান বন্দর থেকে ১০ কিলোমিটার দূরত্বে অবস্থিত ও কামাখ্যা রেল স্টেশন থেক ৫ কিলোমিটার দূরত্বে অবস্থিত । এই বিশ্ববিদ্যালয় ৩৭ নং রাষ্ট্রীয় ঘাইপথ দ্বারা সংযুক্ত। এখানে ৩০০০ ছাত্র-ছাত্রী থাকার জন্য আবাস গৃহ এবং শিক্ষার্থী ও কর্মচারী থাকার জন্য সু-ব্যবস্থা আছে।

সঠিক অনুচ্ছেদ শিরোনাম কোনটি?
titleA. স্বীকৃতি
titleB. ইতিহাস
titleC. পরিসীমা
titleD. গ্রন্থাগার
উত্তর: titleC
বিয়ের মাত্র চার দিন পর বাবা নওয়াব আলী চৌধুরীর মৃত্যু হলে সংসারের সব দায়-দায়িত্ব তাকে নিতে হয়। সংসারের প্রয়োজনে লেখাপড়া শেষ না করেই নেত্রকোণা চলে আসেন তিনি। ১৯২৯ সালে কলকাতা মিডল্যান্ড ব্যাংকের নেত্রকোণা শাখায় সুপারভাইজার হিসেবে কর্মজীবন শুরু করেন। পরবর্তীতে ১৯৩০ সালে ব্যাংকের চাকরি ছেড়ে দিয়ে কলকাতা করপোরেশনের একটি বিদ্যালয়ে সহকারী শিক্ষক হিসেবে যোগ দেন। ১৯৪৪ সালে তিনি জনসংযোগ কর্মকর্তা হিসাবে সরকারী চাকরিতে যোগ দেন। ১৯৬১ সাল পর্যন্ত নেত্রকোণা সুনামগঞ্জ ও সিলেটে তিনি দায়িত্ব পালন করেন। তিনি দীর্ঘদিন আদর্শ শিশুকিশোর সংগঠন নেত্রকোণা মধুমাছি কঁচি-কাঁচার মেলার পরিচালক ও আর্তমানবতার সেবায় নিয়োজিত রেড ক্রিসেন্ট সোসাইটির সাধারণ সম্পাদকের দ্বায়িত্ব পালন করেন। তিনি নেত্রকোণায় সাধারণ গ্রন্থাগার প্রতিষ্ঠা করেন। এ ছাড়া তিনি মুক্তিযুদ্ধের অন্যতম সংগঠকের ভূমিকা পালন করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. স্বীকৃতি
titleC. প্রকাশনা
titleD. জীবনাবসান
উত্তর: titleA
আন্দামান ও নিকোবর দ্বীপপুঞ্জ ভারতের পূর্বে বঙ্গোপসাগরে অবস্থিত একটি দ্বীপরাজ্য তথা কেন্দ্রশাসিত অঞ্চল৷ অঞ্চলটিতে সর্বাধিক প্রচলিত ভাষা বাংলা, যা ২৮.৪৯% লোকের মাতৃৃভাষা৷ সর্বাধিক প্রচলিত হলেও অন্যান্য অনেক ভাষাগোষ্ঠীর উপস্থিতি থাকায় বাংলা ভাষা এ অঞ্চলের একক সংখ্যাগরিষ্ঠতা লাভ করেনি, বরং হিন্দী ও ইংরাজী এখানকার মর্যাদাপ্রাপ্ত সরকারী ভাষা৷ কেন্দ্রশাসিত অঞ্চলটির জেলা অনুযায়ী বাংলাভাষীর সংখ্যা নিম্নরূপ -

জেলাটির "ডিগলিপুর, মায়াবন্দর ও রঙ্গত" ব্লকে বাংলাভাষী সংখ্যাগরিষ্ঠ৷

জেলাটির "ফেরারগঞ্জ" ব্লকে বাংলাভাষী সংখ্যাগরিষ্ঠ৷


সঠিক অনুচ্ছেদ শিরোনাম কোনটি?
titleA. নাগাল্যান্ড
titleB. আন্দামান ও নিকোবর দ্বীপপুঞ্জ
titleC. ২০০১
titleD. গোয়া
উত্তর: titleB
২০০৯ সালে, ওসেজ এর দ্বিতীয় ভাষাভাষী ছিল ১৫-২০ প্রবীন। ২০০৩ সালে নির্মিত, ওসেজ ভাষার প্রোগ্রামে, তারা ওয়েবসাইটে অডিও এবং ভিডিও শেখার উপকরণ প্রদান করে। ওসেজ, কানসা, কুয়াপাউ, পনচা এবং ওমহা ভাষাভাষীগন একসঙ্গে ২০১২ সালে ২য় বার্ষিকীতে দীগিহার জমায়েত করেছিল ভাষা পুনরুজ্জীবিতের মাধ্যমে সর্বোত্তম কার্যাভাস ভাগাভাগি করতে। ২০১৫ সালের প্রথম দিকে, ওসেজ জাতির প্রধান চীফ গেফরি ঘোষণা করেন, তিনি ওসেজ ভাষাকে অগ্রাধিকার স্বরুপ বানাবেন।

সঠিক অনুচ্ছেদ শিরোনাম কোনটি?
titleA. বেসিক স্বরবর্ণ
titleB. ধ্বনিবিজ্ঞান
titleC. ভাষা পুনরুজ্জীবিত
titleD. অনুনাসিক স্বরবর্ণ
উত্তর: titleC
এই ঋতুরূপে সামনের ডানার উপরিতল এর ডিসকোইডাল সেল, অ্যাপেক্স অথবা শীর্ষের নিকটবর্তী ইন্টারস্পেস ১ক এবং ১; ইন্টারস্পেস ২ এর বেসাল অর্ধ এবং ইন্টারস্পেস ৩ এবং ৪ এর বেস উজ্জ্বল ভেলভেট নীল বর্নের। ডিসকোসেলুলারস এবং ২, ৩ এবং ৪ নং শিরার ইন্টারস্পেসগুলির সীমানাগুলি কালো যা ইন্টারস্পেস ১ এবং ২ এ ইষদ ফ্যাকাশে ভাবে বাইরের দিক বিস্তৃত। ইন্টারস্পেস ১ এবং 2 এর কোস্টা থেকে এপিকাস পর্যন্ত একটি খুব চওড়া তীর্যক কমলা ডিসকাল বন্ধনী রয়েছে এবং এই কমলা বন্ধনীটির মধ্যে নীলচে কালো আঁশ ইতস্ততঃ ছড়িয়ে আছে। উপরের ডানার এপিকাল অংশ ভেলভেটের ন্যায় ঘন কালো।

২ নং ইন্টারস্পেসের মধ্যবর্তী অংশের কাছাকাছি একটি কাঁচের মত স্বচ্ছ তীর্যক ছোপ এবং প্রায় ত্রিভুজাকৃতি একইরকম স্বচ্ছ এবং ছোট একটি প্রি-ত্রপিকাল ছোপ লক্ষ্য করা যায়।

পিছনের ডানার উপরিতল অধিক সামঞ্জস্যপূর্ণ এবং বেগুনীধর্মী নীল রঙা; কোস্টাল সীমারেখা এবং শীর্ষভাগ অতি বিস্তৃতভাবে বাদামী যাতে কিছুটা ঘনভাবে ধূসর এবং উজ্জ্বল কালচে আঁশে পরিপূর্ন, ডর্সাল সীমারেখা পর্যন্ত বিস্তৃত রয়েছে। সামনের ডানার ৩নং ইন্টারস্পেস এর মধ্যভাগ থেকে উৎপন্ন একটি সাবটার্মিনাল ধূসর আঁকাবাঁকা দাগ সামনের এবং পিছনের উভয় ডানাকে অতিক্রম করে যেটি পিছনের ডানায় অতিমাত্রায় দৃষ্টি আকর্ষণ করে।

ডানার নিম্নতল ভীষনরকমভাবে শুকনো পাতার সাথে সামঞ্জস্যপূর্ণ। নিম্নতলের গ্রাউন্ড কালার অতিমাত্রায় পরিবর্তনশীল, তবে সাধারনত মরচে ধরা বাদামী, ধূসর বাদামী এবং হলদেটে বাদামী রঙ খুব বেশি দেখা যায়। ডানার নিম্নভাগে সর্বদাই ছড়িয়ে ছিটিয়ে থাকা কালো বিন্দু অথবা ছোট কালো ছোপের উপস্থিতি লক্ষ্য করা যায় যেগুলিকে ছত্রাক অথবা লাইকেন এর মত দেখায়। ক্রান্তীয় অঞ্চলের শুকনো পাতায় প্রায়শই এই জাতীয় বিন্দু অথবা ছোপ পরিলক্ষিত হয়। শুষ্ক ঋতুরূপের নারাংপাত্তি নমুনা পিঠের উপর ডানা বন্ধ করে বসলে তার সাথে শুকনো পাতার সাদৃশ্য এতটাই যে প্রায়শই পড়ে থাকা শুকনো পাতা বলে ভ্রম হয়।
সামনের ডানার শীর্ষভাগ থেকে পিছনের ডানার টর্নাস অবধি বিস্তৃত সরলরৈখিক এবং তীর্যক সরু কালো বন্ধনীটি এবং তার থেকে বের হওয়া সরুতর তীর্যক দাগগুলির উপস্থিতি (পাতার মধ্যশিরা থেকে বের হওয়া প্বার্শবর্তী উপশিরাগুলির ন্যায়) এই সাদৃশ্যকে আরো বেশি করে বাড়িয়ে তোলে। শুষ্ককালীন সব নমুনাতেই পিছনের ডানার নিম্নতলে কম বেশি অস্পষ্ট পোস্ট ডিসকাল ওসিলির সারি চোখে পড়ে যেগুলির উপস্থিতি সামনের ডানার নিম্নতলের দৃশ্যমান। এদের শুঙ্গ কালচে বাদামী; মাথা বক্ষদেশ (থোরাক্স) এবং পেট এর উপরিভাগ কালচে বেগুনী ঘেঁসা বাদামী এবং তলদেশ খুব হাল্কা মেটে বাদামী রঙের।

সঠিক অনুচ্ছেদ শিরোনাম কোনটি?
titleA. শূককীট
titleB. মূককীট
titleC. শুষ্ক ঋতুরূপ
titleD. আর্দ্র ঋতুরূপ
উত্তর: titleC
ভারতে ব্রিটিশ শাসন ও বিদেশি উপনিবেশ স্থাপনের সঙ্গে সঙ্গে ঊনবিংশ শতাব্দীতে হিন্দু নবজাগরণ শুরু হয়। এই নবজাগরণের ফলে ভারত ও পাশ্চাত্য সমাজে হিন্দুধর্ম সম্পর্কে ধারণাই বদলে যায়। পাশ্চাত্য প্রাচ্যবিদেরা বেদের মধ্যে ভারতীয় ধর্মগুলির "সারবত্তা" খুঁজতে শুরু করেন। এদিকে একাধিক ধর্মীয় মতকে এবং "আধ্যাত্মিক ভারত" নামে একটি জনপ্রিয় ধারণাকে "হিন্দুধর্ম" শব্দটির অধীনে আনা হয়। হিন্দুধর্মের সারমর্ম বেদে নিহিত আছে বলে পাশ্চাত্য গবেষকরা যা মনে করেছিলেন, তার সঙ্গে সহমত পোষণ করেন হিন্দু সংস্কারপন্থীরাও। সেই সঙ্গে বিশ্বজনীনতাবাদ ও দীর্ঘস্থায়ী দর্শন মতের প্রভাবে সব ধর্মকে একটি সাধারণ আধ্যাত্মিক ক্ষেত্রে সত্য বলে ধরে নেওয়ার প্রবণতা দেখা যায়। ইউনিটারিয়ান চার্চ হিন্দুধর্মের এই নতুন পরিচয়ের প্রচারে ব্রাহ্মসমাজকে কিছুকাল সাহায্য করে।

বেদান্তকে হিন্দুধর্মের সারমর্ম ধরে নেওয়া হয়। সেই সঙ্গে অদ্বৈত বেদান্তকে হিন্দুধর্মের আধ্যাত্মিক সত্ত্বার শাস্ত্রীয় উদাহরণ বলে ধরে নেওয়া হয়। হিন্দু জাতীয়তাবাদীরাও এই মত পোষণ করতেন। তারা অদ্বৈত বেদান্তকে ভারতীয় ধর্মগুলির সর্বোচ্চ রূপ বলে প্রচার করতেন। ফলে এই মত প্রভূত জনপ্রিয়তা পায়। এর ফলে হিন্দুরা বিদেশি শাসনের বিরুদ্ধে আন্দোলন চালানোর জন্য একটি জাতীয় আদর্শ গঠন করার সুযোগ পান।

সঠিক অনুচ্ছেদ শিরোনাম কোনটি?
titleA. বিবরণ
titleB. শাখা
titleC. ভারতীয় জাতীয়তাবাদ ও হিন্দু বিশ্বজনীনতাবাদ
titleD. বিবেকানন্দের নব্য-বেদান্ত
উত্তর: titleC
পৃথ্বী-১ শ্রেণীটি ভূমি-থেকে-ভূমি ক্ষেপণাস্ত্রের শ্রেণী। এটি সর্বোচ্চ ১,০০০ কিলোমিটার পর্যন্ত ওয়ারহেড বহন করতে পারে। এর রেঞ্জ ১৫০ কিলোমিটার। এর যাথার্থতা ১০-৫০ মিটার। এটি ট্রান্সপোর্টার ইরেক্টর লঞ্চার থেকে উৎক্ষেপণ করা যায়। ১৯৯৪ সালে ভারতীয় সেনাবাহিনীতে পৃথ্বী ক্ষেপণাস্ত্র শ্রেণীর ব্যবহার শুরু হয়।

সঠিক অনুচ্ছেদ শিরোনাম কোনটি?
titleA. ক্ষেপণাস্ত্র-সমূহ
titleB. পৃথ্বী-১
titleC. পৃথ্বী-৩
titleD. পৃথ্বী-২
উত্তর: titleB
স্পেনের কাতালোনিয়াতে, সেন্ট জর্জ দিবস (দিয়াদা দে সান্ত জর্দি, এই ঐতিহাসিক অঞ্চলের সন্ত অনুগ্রাহক) ১৪৩৬ সাল থেকে পালন করা হচ্ছে এবং এতে প্রিয়জন এবং সম্মানিত ব্যক্তিদের মধ্যে উপহার বিনিময়ের প্রথা জড়িত রয়েছে। কাতালোনিয়াতে সেন্ট জর্জ দিবসটি প্রিয়জনকে বই এবং গোলাপ প্রদানের মাধ্যমে উদযাপন করা হয় এবং এটি কাতালোনীয়দের তাদের অনুগ্রাহক সন্তদের প্রতি সম্মান এবং সংস্কৃতির প্রতি ভালোবাসা প্রদর্শনের একটি সুযোগ।

সঠিক অনুচ্ছেদ শিরোনাম কোনটি?
titleA. তারিখ বাচাই
titleB. যুক্তরাজ্য এবং আয়ারল্যান্ড
titleC. কাতালোনিয়া
titleD. বাংলাদেশ
উত্তর: titleC
স্বামী বিবেকানন্দ ভগিনী নিবেদিতাকে ভারতে আসতে অনুরোধ করেছিলেন। তার ডাকে সাড়া দিয়ে, নিবেদিতা (সেই সময় তার নাম ছিল মার্গারেট এলিজাবেথ নোবেল) ১৮৯৮ সালের জানুয়ারি মাসে ভারতে আসেন। বিবেকানন্দ নিবেদিতাকে ভারতে এনে তার মাধ্যমে প্রধানত স্ত্রীশিক্ষা বিস্তারের কাজটি করাতে চেয়েছিলেন। সেই জন্য নিবেদিতা ভারতে বিদ্যালয় স্থাপনের পরিকল্পনার কথাজানালে বিবেকানন্দ উৎসাহী হন। তিনি বলরাম বসুর বাড়িতে এই ব্যাপারে একটি সভা ডাকেন। মহেন্দ্রনাথ গুপ্ত, সুরেশ দত্ত, হরমোহন প্রমুখ রামকৃষ্ণ পরমহংসের গৃহস্থ শিষ্যেরা এই সভায় উপস্থিত ছিলেন। এই সভাতেই নিবেদিতা বিদ্যালয় স্থাপনের প্রস্তাব দেন এবং সবাইকে বিদ্যালয়ে ছাত্রী পাঠানোর জন্য অনুরোধ করেন। সভা চলাকালীন বিবেকানন্দ সভায় প্রবেশ করে সবার পিছনে আসন গ্রহণ করেন। নিবেদিতা তা লক্ষ্য করেননি। নিবেদিতা ছাত্রী পাঠানোর অনুরোধ করার পরই বিবেকানন্দ উঠে দাঁড়িয়ে সবাইকে বলতে থাকেন, “ওঠো, ওঠো, শুধু মেয়ের বাবা হলেই চলবে না। মেয়েদের শিক্ষাবিস্তারের জন্য সবাইকে সাহায্য করতে হবে। এটা জাতীয় আদর্শ।” তখন সবাই মেয়েদের বিদ্যালয়ে পাঠাতে রাজি হন। কিন্তু কেউই নিবেদিতাকে সাহায্য করতে রাজি হননি। তখন বিবেকানন্দ হরমোহনকে জোর করে রাজি করান এবং হরমোহনের হয়ে বিবেকানন্দই মেয়েদের বিদ্যালয় পাঠানোর প্রতিশ্রুতি দেন।

১৮৯৮ সালের ১৩ নভেম্বর কালীপূজার দিন কলকাতার বাগবাজার এলাকার ১৬, বোসপাড়া লেনে বিদ্যালয় স্থাপিত হয়। স্বামী বিবেকানন্দ ও রামকৃষ্ণ পরমহংসের অন্যান্য অনুগামীদের উপস্থিতিতে বিদ্যালয়ের উদ্বোধন করেন সারদা দেবী। সারদা দেবী বিদ্যালয়ের সাফল্য কামনা করে বলেন, “আমি এই বিদ্যালয়ের ছাত্রীদের উপর দিব্যজননীর আশীর্বাদ প্রার্থনা করি। এই বিদ্যালয়ের ছাত্রীরা যেন শিক্ষাপ্রাপ্ত হয়ে আদর্শ নারী হয়ে উঠতে পারে।” 

সঠিক অনুচ্ছেদ শিরোনাম কোনটি?
titleA. বিভাগ
titleB. পরিকাঠামো
titleC. ১৮৯৮-১৯১১
titleD. প্রকাশনা
উত্তর: titleC
২০০৮ উয়েফা ইউরোপীয় অনূর্ধ্ব ১৭ চ্যাম্পিয়নশীপে স্পেনের হয়ে অংশগ্রহণ করেন থিয়াগো এবং দলের শিরোপা জয়ে গুরুত্বপূর্ণ ভূমিকা পালন করেন। ২০১১ উয়েফা ইউরোপীয় অনূর্ধ্ব ২১ চ্যাম্পিয়নশীপেও তিনি অংশগ্রহণ করেন। প্রতিযোগীতার ফাইনালে সুইজারল্যান্ডের বিপক্ষে গোলপোস্টের ৪০ গজ দূর থেকে নেওয়া ফ্রি-কিকে গোল করেন থিয়াগো এবং দলকে ২–০ ব্যবধানের জয় এনে দেন। তাকে ম্যান অব দ্য ম্যাচ এবং প্রতিযোগিতার সেরা খেলোয়াড় ঘোষণা করা হয়।

২০১৩ সালের ১৮ জুন, ২০১৩ উয়েফা ইউরোপীয়ান অনূর্ধ্ব-২১ ফুটবল চ্যাম্পিয়নশিপের ফাইনালে ইতালির বিপক্ষে থিয়াগো হ্যাট্রিক করেন এবং দলকে ৪–২ গোলের জয় এনে দেন। এর মাধ্যমে স্পেন চতুর্থবারের মত এই শিরোপা নিজেদের করে নেয়।

সঠিক অনুচ্ছেদ শিরোনাম কোনটি?
titleA. যুব দল
titleB. আন্তর্জাতিক ক্যারিয়ার
titleC. বায়ার্ন মিউনিখ
titleD. ক্যারিয়ার পরিসংখ্যান
উত্তর: titleA
ছাত্র - ছাত্রীর সংখ্যা অত্যধিক বৃদ্ধির কারণে স্থান সংকুলনের অভাব দেখা দেয়ায় ১৯৯৯ সালে অত্র কলেজের শিক্ষকদের প্রভিডেন্ট ফান্ডের টাকা উত্তোলন পূর্বক কলেজ মাঠের দক্ষিণ পূর্ব অংশে ৭ কক্ষ বিশিষ্ট দৈর্ঘ্য:ে ২২র্২ ৪র্৭ = ১০,৪৩র্৪ বর্গফুট ভবন নির্মিত করা হয় যা ব্যবসায় শিক্ষার জন্য ব্যবহৃত হয়েছে।

২০০০ সালে বিজ্ঞান শাখার ত্রিতল ভবনের উপরে ১০র্২ ৩র্০ = ৩০৬র্০ বর্গফুট তিনটি শ্রেণী কক্ষ নির্মিত হয়। ২০০৫ সালে ৫র্৫ ২র্৬ = ১৪৩র্০ বর্গফুটের মসজিদ নির্মিত হয়। ৪র্২ ২র্০ = ৮৪র্০ বর্গফুট উন্মুক্ত মঞ্চ নির্মিত হয়। ২০০৯ সালে কলেজের দণি পূর্ব পাশে ১২র্৬ ৪র্৭ = ৫৯২র্২ বর্গফুট অডিটরিয়াম/ক্লাশ রুম নির্মিত হয়। ২০১২ সালে ৮র্০ ৩র্৩ = ২৬৪র্০ বর্গফুট একটি লাইব্রেরী ও কালেকশন রুম নির্মিত করা হয়। মূল গেটে একটি ১৪.র্৯ ১২.র্৭ = ১৮৯.২র্৩ বর্গফুট অনুপ্রবেশ রুম নির্মাণ করা হয়।

এছাড়াও বিএম শাখা ও ডিগ্রি ভবনের মাঝামাঝিতে ১১র্১ ২র্৬ = ২৮৮র্৬ বর্গফুট চারটি শ্রেণী কক্ষ নির্মিত হয়। ২৭২৩০.২৩ বর্গফুটের অবকাঠামোগত উন্নয়ন করা হয়। ৩র্১ ৩র্৪= ১০৪র্৪ বর্গফুট শহীদ মিনার নির্মিত হয়। সৌর্ন্দয্য বৃদ্ধির জন্য ও সবুজায়নের জন্য বিভিন্ন ভবন ও জায়গায় ২১৩০ বর্গ ফুটের বাগান করা হয়। ১৯৯৫ সাল থেকে বিভিন্ন সময়ে ১.২৩ একর নাল, ডোবা ও নিচু ভূমি ভরাট করা হয়।
সঠিক অনুচ্ছেদ শিরোনাম কোনটি?
titleA. মাঠ সম্প্রসারণের জমি ক্রয়
titleB. বেসরকারি উন্নয়ন
titleC. অবকাঠামো
titleD. প্রতিষ্ঠাতা
উত্তর: titleB
সাধারণত উঁচু ভূমি বা পাহাড় গিরিখাত থেকে সৃষ্ট ঝরণাধারা, বরফগলিত স্রোত কিংবা প্রাকৃতিক পরিবর্তন থেকে নদীর জন্ম। হাজার হাজার ফুট উঁচু পাহাড় থেকে তীব্র বেগে ধেয়ে আসা জলরাশিতে এক ধরনের প্রচন্ড গতি সঞ্চারিত হয়। ছুটে আসা এই দ্রুত গতিসম্পন্ন জলস্রোত স্থলভাগ অতিক্রম করার সময় নদী নামে পরিচিত হয়। নদী যখন পাহাড়ি এলাকায় প্রবাহিত হয় তখন তার যৌবনাবস্থা। এ সময় নদী ব্যাপক খননকাজ চালায় এবং উৎপত্তিস্থল থেকে নুড়ি, বালি, পলি প্রভৃতি আহরণ করে অতি সহজে সমুদ্রে নিক্ষেপ করে।
নদী এভাবেই আবহমানকাল ধরে পৃথিবীপৃষ্ঠকে ক্ষয় করে চলেছে। তার এ কাজ শেষ হয় তখন, যখন সমস্ত নদী-অববাহিকা ক্ষয়প্রাপ্ত হয়ে সমভূমি বা প্রায় সমভূমি অঞ্চলে পরিণত হয়। উৎস থেকে মোহানা অবধি নদীর এই কাজকে তিনটি পর্যায়ে ভাগ করা হয়।
সঠিক অনুচ্ছেদ শিরোনাম কোনটি?
titleA. নদীর জন্ম ও তাত্ত্বিক ধারণা
titleB. বাংলাদেশের নদ-নদী
titleC. যানবাহন
titleD. নদীর যৌবন অবস্থা
উত্তর: titleA
ইদানীং বিভিন্ন দেশে, গবাদি পশু চিকিৎসায় ব্যবহৃত 'ডাইক্লোফেনাক' নামের ব্যথানাশক ঔষধের প্রভাবে শকুন মারা যাচ্ছে। এ কারণে ডাইক্লোফেনাক ভারত, পাকিস্তান ও নেপালে "নিষিদ্ধ" ঘোষিত হয়েছে।

বাংলাদেশে ডাইক্লোফেনাকের যথেচ্ছ ব্যবহারের কারণে শকুন বিলুপ্তির মুখে। একই বিষক্রিয়া দেখা গেছে কিটোপ্রোফেনের বেলাতেও। বিশেষজ্ঞদের মতে, মৃত পশুর মাংস শকুনের কোনো ক্ষতি করে না; কিন্তু ডাইক্লোফেনাক দেওয়া হয়েছে, এমন মৃত পশুর মাংস খেলে কিডনি নষ্ট হয়ে ২-৩ দিনের মধ্যে শকুনের মৃত্যু ঘটে। এ কারণে গত তিন দশকে (২০১০) উপমহাদেশে ৭৫% শকুন মারা গেছে। ১৯৮০'র দশকে সার্কভুক্ত দেশে প্রায় ৪,০০,০০,০০০ শকুনের অস্তিত্ব ছিলো, অথচ এই সংখ্যা এখন কমে মাত্র ৪০,০০০-এ এসে দাঁড়িয়েছে।

২০০৩ খ্রিষ্টাব্দে যুক্তরাষ্ট্রের "কলেজ অব ভেটেরিনারি মেডিসিন"-এর গবেষক ড. লিন্ডসে ওক তাঁর এক গবেষণায় প্রমাণ করেন, পশু চিকিৎসায় ডাইক্লোফেনাকের ব্যবহারই শকুন বিলুপ্তির অন্যতম কারণ। ভারতে প্রতি বছর ৩০% শকুন মারা যাওয়ার কারণও ডাইক্লোফেনাক।

এই মানবসৃষ্ট কারণে বিলুপ্তির হাত থেকে বাঁচাতে পৃথিবীর অনেক দেশেই পশু-চিকিৎসায় ডাইক্লোফেনাক ও কিটোপ্রোফেনের পরিবর্তে সমান কার্যকর, অথচ শকুন-বান্ধব 'মেলোক্সিক্যাম' নামক ঔষধ ব্যবহৃত হয়ে থাকে।

সঠিক অনুচ্ছেদ শিরোনাম কোনটি?
titleA. আন্তর্জাতিক শকুন সচেতনতা দিবস
titleB. ওষুধের ক্ষতিকর প্রভাব
titleC. পরিসংখ্যান
titleD. বাস ও খাদ্য
উত্তর: titleB
প্যাট্রিক ও অ্যাঞ্জেলা দম্পতির সন্তান ছিলেন ক্লাইভ রাইস। রাইসের দাদা ফিলিপ সিন্ডারকোম্ব বোয়ার অক্সফোর্ড বিশ্ববিদ্যালয়ের প্রতিনিধিত্ব করেন। তার ভাই রিচার্ডও ট্রান্সভালের পক্ষে খেলার জন্য মনোনীত হয়েছিলেন। কিন্তু, পরীক্ষার কারণে দলে খেলতে পারেননি।

রাইস জোহানেসবার্গের এনভাইরোলাইট নামের একটি স্ট্রিট-লাইটিং কোম্পানীতে কাজ করতেন। তার স্ত্রী ‘সুসান’ স্পোর্টস ট্যুর এন্ড বুশ সাফারি কোম্পানীর প্রধানের দায়িত্বে রয়েছেন। এ দম্পতির দুইটি সন্তান রয়েছে।

সঠিক অনুচ্ছেদ শিরোনাম কোনটি?
titleA. অর্জনসমূহ
titleB. প্রারম্ভিক জীবন
titleC. দেহাবসান
titleD. কাউন্টি ক্রিকেট
উত্তর: titleB
তিব্বত সম্রাট স্রোং-ব্ত্সন-স্গাম-পোর মন্ত্রীদের মধ্যে ম্গার-স্রোং-র্ত্সান সম্বন্ধে পুরাতন তিব্বতী বর্ষানুক্রমিক ইতিবৃত্ত গ্রন্থে সচেয়ে বেশিবার উল্লেখ করা হয়েছে। স্রোং-ব্ত্সন-স্গাম-পোর এক মন্ত্রী খ্যুং-পো-স্পুং-সাদ-জু তাঁকে হত্যার ষড়যন্ত্র করলে ম্গার-স্রোং-র্ত্সান সেই কথা স্রোং-ব্ত্সন-স্গাম-পোকে জানালে তিনি সম্রাটের বিশ্বাসভাজন হয়ে মন্ত্রীত্ব লাভ করেন। 

৬৪০ খ্রিষ্টাব্দে স্রোং-ব্ত্সন-স্গাম-পো ট্যাং সম্রাট ট্যাং তাইজংয়ের নিকট ম্গার-স্রোং-র্ত্সানকে দূত হিসেবে পাঠিয়ে চীনের যে কোন একজন রাজকুমারীকে বিবাহ করার প্রার্থনার পুনর্বিবেচনা করার প্রস্তাব দেন, যার ফলশ্রুতিতে ৬৪১ খ্রিষ্টাব্দে ওয়েংচেন গোংঝুর সাথে স্রোং-ব্ত্সন-স্গাম-পোর বিবাহ হয়। স্রোং-ব্ত্সন-স্গাম-পোর মৃত্যু হলে তিনি সাম্রাজ্যের সবচেয়ে গুরুত্বপূর্ণ ব্যক্তিতে পরিণত হন। ৬৫৯ থেকে ৬৬৬ খ্রিষ্টাব্দ পর্যন্ত তিনি তুয়ুহুন রাজ্যে থেকে এই রাজ্যটিকে সম্পূর্ণরূপে তিব্বতের অধীনে আনেন। ৬৬৭ খ্রিষ্টাব্দে তিনি বাধর্ক্যের কারণে অবসর নিলে তাঁর জায়গায় 'ও-মা-ল্দে-খ্রি-ব্জাং-লোদ-ব্ত্সান দায়িত্ব নেন কিন্তু কিছুদিনের মধ্যেই বিশ্বাসঘাতকতার অভিযোগে মৃত্যুদন্ড দেওয়া হলে ম্গার-স্রোং-র্ত্সান আবার দায়িত্ব নেন। 

সঠিক অনুচ্ছেদ শিরোনাম কোনটি?
titleA. ম্গার-স্রোং-র্ত্সান
titleB. তিব্বতের বিরুদ্ধে
titleC. উৎপত্তি
titleD. ম্গার-স্রোং-র্ত্সানের পুত্ররা
উত্তর: titleA
২০১৬ সালের ১ জুলাই রাতের সাড়ে ৯:২০ এর দিকে ছয়জন জঙ্গী কুটনৈতিক পাড়া-গুলশানের হলি আর্টিজান বেকারীতে প্রবেশ করে এবং প্রবেশ করেই এলোপাথাড়ি গুলি চালাতে থাকে। তারা বোমা বর্ষণ করে এবং কয়েক ডজন মানুষকে জিম্মি করে। ১৭ জন বিদেশী, দুইজন পুলিশ অফিসার এবং পাঁচজন অস্ত্রধারী সহ মোট ২৮ জন মারা যায়। একজন বন্দুকধারীকে গ্রেফতার করা হয়, এবং ১৩ জন জিম্মিকে বাংলাদেশ সেনা বাহিনী, পুলিশ, র্যাব, বিজিবি এবং সমন্বয়ক বাহিনী দ্বারা মুক্ত করা হয়। বাংলাদেশ পুলিশের উর্ধ্বতন কর্মকর্তাদের তথ্য অনুসারে ৬ জঙ্গীই বাংলাদেশের নাগরিক ছিল।

সঠিক অনুচ্ছেদ শিরোনাম কোনটি?
titleA. প্রশাসন এবং উচ্চপদস্থ কর্মকর্তাদের প্রতিক্রিয়া
titleB. প্রধানমন্ত্রীর প্রতিক্রিয়া
titleC. গুলশান আক্রমণ
titleD. গণজাগরণ মঞ্চের কর্মীদের উপর আক্রমণ
উত্তর: titleC
বর্তমানে বন্দরটি ২৪ ঘণ্টা খোলা থাকে, পণ্য খালাসের জন্য ২২৫ মিটার পর্যন্ত লম্বা জাহাজ বন্দরে প্রবেশ করতে পারে। নোঙরের জন্য একটি বাধ্যতামূলক খোলামেলা দীর্ঘ চ্যানেল রয়েছে এবং উভয় পার্শ্বে ৩৩টি জাহাজ একই সাথে পণ্য খালাস বা বোঝাইয়ের জন্য সুবিধা পায়। প্রতিবছর এই বন্দরে প্রায় ৪০০টি জাহাজ এই বন্দরে নোঙর করে এবং বছরে গড়ে ৩ মিলিয়ন মেট্রিক টন পণ্যের আমদানি-রপ্তানি সম্পন্ন হয়।
সঠিক অনুচ্ছেদ শিরোনাম কোনটি?
titleA. ভৌগলিক অবস্থান
titleB. ভবিষ্যৎ প্রসারণ
titleC. বন্দরের অবকাঠামো
titleD. ব্যবসা বাণিজ্য
উত্তর: titleD
ঐতিহ্যগতভাবে, দোয়াব,  মঞ্জকি,দোনা,ঢাক,সির্বাল,কান্ডি এবং বেট অঞ্চলে বিভক্ত ছিল। মঞ্জকি,দোনা,ঢাকেের সীমানা খুব পরিষ্কার ভাবে বিভক্ত নয় । উদাহরণ সরূপ  মঞ্জকি ও ঢাকের মধ্যে বিভাজন রেখা হল গ্র্যান্ড ট্রাঙ্ক রোড। যদিও এই রাস্তার পূর্ববর্ত্তী অঞ্চলে( বরা পিণ্ডের আশেপাশে) মঞ্জকির জমি আছে। স্থানীয়েরা নিজেদের সুবিধার জন্য এই এলাকাটিকে ঢাক বলে উল্লেখ করে থাকেন।

স্থানীয় লোকের অনুসারে প্রত্যেকটি অঞ্চলের এক  একটি নিজস্ব ঐতিহ্য গড়ে উঠেছিল। এই ঘটনাটি স্থানীয়দের ছোট ছোট অঞ্চলের  মধ্যে বৈবাহিক সম্পর্ক গড়ে তুলতে অনুপ্রাণিত করেছিল। এই কারণগুলো অবশ্য এখন বিবেচিত হয় না।

সঠিক অনুচ্ছেদ শিরোনাম কোনটি?
titleA. উৎসব
titleB. উপ-বিভাগ
titleC. নাকোদার
titleD. স্থান
উত্তর: titleB
১১৪০১/১১৪০২ নন্দিগ্রাম এক্সপ্রেস ট্রেনটিতে বর্তমানে ১ টি এসি, ২ এসি ৩ টায়ার, ২ টি এসি ৩ টায়ার, ১০ টি স্লিপার ক্লাস এবং ৪ টি সাধারন রিজার্ভ বিহীন বগি আছে। ট্রেনটির সাথে কোন ভাড়া করা বগি সংযুক্ত নেই তবে বিক্রেতারা তৈরী আছে। ট্রেনটিতে শোয়ার ব্যবস্থা আছে। ট্রেনটির সর্বোচ্চ গতিসীমা ১১০ কিলোমিটার প্রতি ঘণ্টায় এবং সর্বনিম্ন গতিসিমা ৪৮.১৩ কিলোমিটার প্রতি ঘণ্টায়।

সঠিক অনুচ্ছেদ শিরোনাম কোনটি?
titleA. সময়সূচি
titleB. বগি সমূহ
titleC. সেবাসমূহ
titleD. স্টেশন সমূহ
উত্তর: titleB
গান্ধীর দর্শন ও নেতৃত্ব জওহরলাল নেহেরুকে গভীরভাবে আকৃষ্ট করে। এর আগে গান্ধী দক্ষিণ আফ্রিকার চুক্তিবদ্ধ ভারতীয় শ্রমিকদের এক বিদ্রোহে নেতৃত্ব দিয়েছিলেন। ভারতে ফিরে গান্ধী চাম্পারান ও খেদাতে কৃষক ও মজুরদের ব্রিটিশ সরকারের চাপিয়ে দেওয়া ট্যাক্সের বিরুদ্ধে আন্দোলনের জন্য সংগঠিত করেন। গান্ধীর নীতি ছিল "সত্যাগ্রহ" ও "অহিংসা"। চাম্পারান আন্দোলনের সময় নেহেরু গান্ধীর সাথে পরিচিত হন এবং তাকে সাহায্য করেন।

মহাত্মা গান্ধীর প্রভাবে নেহেরু পরিবার তাদের ভোগ-বিলাসের জীবন ত্যাগ করেন। তখন থেকে নেহেরু খাদির তৈরি কাপড় পড়তেন। গান্ধীর প্রভাবে নেহেরু ভগবত গীতা পাঠ এবং যোগ-ব্যায়াম শুরু করেন। তিনি ব্যক্তিগত জীবনেও গান্ধীর কাছ থেকে পরামর্শ নিতেন এবং গান্ধীর সাথেই বেশির ভাগ সময় কাটাতেন। একজন বিশিষ্ট সংগঠক হিসেবে নেহেরু উত্তর ভারতে খুব জনপ্রিয় হয়ে উঠেন, বিশেষ করে যুক্ত প্রদেশ, বিহার ও কেন্দ্রীয় প্রদেশগুলোতে। পিতা মতিলাল ও গান্ধী গ্রেফতার হবার পর নেহেরু তার মা ও বোনদের সহ কয়েক মাস কারাবরণ করেন। গান্ধী ঐ সময় কারাগারে অনশন ধর্মঘট পালন করেন। ১৯২২ সালের ৪ ফেব্রুয়ারি চৌরিচৌরাতে বাইশজন পুলিশকে বিদ্রোহীরা হত্যা করলে গান্ধী এহেন হিংসাত্মক ঘটনার প্রতিবাদে গান্ধী অনশন ত্যাগ করেন। এ ঘটনার পরে মতিলাল নেহেরু কংগ্রেস ছেড়ে স্বরাজ পার্টিতে যোগ দেন, যদিও নেহেরু গান্ধীর সাথে কংগ্রেসে থেকে যান।

জাতীয়তাবাদী কর্মকাণ্ড স্থগিত রেখে সামাজিক সমস্যা ও স্থানীয় সরকারের প্রতি নজর দেন। তিনি ১৯২৪ সালে এলাহাবাদ মিউনিসিপাল কর্পোরেশনের সভাপতি নির্বাচিত হন। তিনি দুই বছর এই পদে আসীন থাকেন।

সঠিক অনুচ্ছেদ শিরোনাম কোনটি?
titleA. নবীন নেতা নেহেরু
titleB. নিখিল ভারতীয় রাজনীতিতে নেহেরু
titleC. প্রথম জীবন
titleD. ভারতের প্রথম প্রধানমন্ত্রী
উত্তর: titleA